Από την έντυπη έκδοση

Χρυσό μετάλλιο ευρεσιτεχνίας απονεμήθηκε σε ελληνική εταιρεία, στη Διεθνή Έκθεση για Ιδέες, Εφευρέσεις και Νέα Προϊόντα, στην iENA, που πραγματοποιήθηκε στις αρχές Νοεμβρίου στη Νυρεμβέργη. Η εφεύρεση Air-Antifog από την ελληνική εταιρεία Wind+Sol επιλέχθηκε και βραβεύτηκε με χρυσό μετάλλιο.

Πρόκειται για τεχνολογία αποτροπής του φαινομένου ομίχλη σε αεροδρόμια, αυτοκινητοδρόμους κ.λπ. Στην iENA παρουσιάστηκαν περισσότερες από 800 εφευρέσεις σε επαγγελματίες από 31 χώρες. Η επόμενη έκθεση θα πραγματοποιηθεί το επόμενο έτος, 1-4 Νοεμβρίου 2018, στη Νυρεμβέργη. Οι ενδιαφερόμενοι για περισσότερες πληροφορίες μπορούν να απευθύνονται στο Ελληνογερμανικό Επιμελητήριο, τηλ. 210 64 19 021.